Lav et referat af nedenstående tekst:

Tekst:
- Det kan godt være, at der ikke er fundet beviser for noget, men det er jo i kraft af, at der ikke er fundet noget som helst. Det er yderst uheldigt. Mange af os har henvendt os, men det er tilsyneladende ikke dokumenteret. Kommentaren fra en af de tidligere elever på Gravenshoved Kostskole, René Vinding Christensen, kommer efter, at en advokatundersøgelse netop har slået fast, at Aalborg Kommune - med undtagelse af et enkelt tilfælde - ikke er gjort bekendt med de forhold, der er afgivet af klagerne. Det handler om lager fra blandt andre René Vinding Christensen og 100 andre tidligere elever fra kostskolen, som tilsyneladende nu slet ikke eksisterer. - Det kommer desværre ikke som en overraskelse, siger René Vinding Christensen. Det ser mest af alt ud som om, der er gjort hovedrengøring i kommunen, tilføjer han. Grov vold og overgreb Det er Aalborg Kommune, der har indledt en uvildig advokatundersøgelse om forholdene på skolen, hvor tidligere elever har fortalt om mishandling, grov vold og andre overgreb. Ifølge de tidligere elever fortalte de om oplevelserne til lærere og andre på skolen. Flere elever fortæller, at de har haft en anstrengt forhold til deres forældre efter opholdet på Gravenshoved Kostskole, fordi forældre ikke troede på de fortællinger om slag, spark og overgreb som børnene allerede dengang fortalte om. Som et slag i maven Den nye delkonklusion har dog ikke fundet bevis for, i en stor mængde skriftlige kilder, at Aalborg Kommune kendte til de kritisable forhold. - Det kan godt virke som et slag i maven på mange af os. Det er to skridt frem og et tilbage, siger René Vinding Christensen og fortsætter: - Men vi hæfter os ved, at det er Aalborg Kommune, der har ansvaret igennem hele forløbet. Og det er vigtigt at få afdækket, mener han. Flere kritikpunkter Rapporten slår fast, at det er kritisabelt, at der på Gravenshoved har været indskrevet flere børn end tilladt, ligesom man finder det kritisabelt, at en række dokumenter af betydning for sagen ikke længere kan findes. Det drejer sig særligt om dokumenter, der kan belyse grundlaget for børnenes ophold på kostskolen samt dokumenter, der nærmere beskriver forløbet i forbindelse med institutionens lukning. Rapporten er anden del af ialt tre delrapporter, og denne indeholder en beskrivelse udarbejdet af skolens forstander i 1991 og af institutionens pædagogiske grundlag. Håber på tredje delrapport Nu sætter de tidligere elever deres lid til tredje delrapport. - Først og fremmst skal vi kigge igennem og se nærmere på delrapporten. Nu skal videre til næste rapport, og her ønsker man så at høre vores udsagn (de tidligere elever, red), så der er muligheder her, siger René Vinding Christensen med henvisning til, at det er vigtigt for de tidligere elever at få en undskyldning, godtgørelse, et eller andet, som bevis for at det, der er sket er rigtigt. Anmeldt til politiet i 2021 Skolen Gravenshoved Kostskole ved Haderslev i Sønderjylland var ejet af Aalborg Kommune og drevet af Aalborg Amt og  havde anbragte børn fra Aalborg og andre steder i Nordjylland i perioden fra 1964 til 1992. Skolen blev i 2021 anmeldt af Aalborg Kommune til politiet for mishandling, overgreb og seksuelle krænkelser af de anbragte børn.

Referat:
Det ser mest af alt ud som om, der er gjort hovedrent i kommunen, lyder det skuffende fra tidligere elev, efter delrapport om forholdene på omstridt kostskole netop er offentliggjort.